text: Røveri mod guldsmed i Nordborg
  08 marts 2010 kl. 16.10
  Væbnet røveri mod Lillians Ure & Smykker på Storegade i Nordborg på Als. To gerningsmænd er flygtet i bil, da personale nægtede at udlevere penge. Røverne stak derefter af med ti kostbare ure.
  To røvere forsøgte kl. 16.24 mandag at true sig til kontanter. Mændene troppede op med en pistol klokken 16.24, men de to ansatte hos Lilians Ure og Smykker på Storegade nægtede at udlevere penge, fortæller vagtchefen hos Syd- og Sønderjyllands Politi.
   - Da det gik op for røverne, at personalet ikke kunne trues til at udlevere kontanter, stak de i stedet for af med 10-12 Skagenure, siger vagtchefen.
  Røverne flygtede i en grå Audi A4, formentlig årgang 2000. 
  Registreringsnummeret begynder med YB 25. Røverne betegnes som sydlandsk udseende, og politiet har iværksat en ekstraordinær kontrol ved grænsen til Tyskland.
   - Vi har en mistanke om, at røverne muligvis stammer fra Tyskland, fortæller vagtchefen.
  